CELEX: 32008R1055
Language: sk
Date: 2008-10-27 00:00:00
Title: Nariadenie Komisie (ES) č. 1055/2008 z  27. októbra 2008 , ktorým sa vykonáva nariadenie Európskeho parlamentu a Rady (ES) č. 184/2005, pokiaľ ide o kritériá kvality a podávanie správ o kvalite pre štatistiku v oblasti platobnej bilancie

28.10.2008   
            
            
               SK
            
            
               Úradný vestník Európskej únie
            
            
               L 283/3
            
         
      NARIADENIE KOMISIE (ES) č. 1055/2008
   z 27. októbra 2008,
   ktorým sa vykonáva nariadenie Európskeho parlamentu a Rady (ES) č. 184/2005, pokiaľ ide o kritériá kvality a podávanie správ o kvalite pre štatistiku v oblasti platobnej bilancie
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 184/2005 z 12. januára 2005 o štatistike Spoločenstva v oblasti platobnej bilancie, medzinárodného obchodu so službami a priamych zahraničných investícií (1), a najmä na jeho článok 4 ods. 3,
   keďže:
   
               (1)
            
            
               Nariadením (ES) č. 184/2005 sa ustanovuje spoločný rámec pre systematickú tvorbu štatistiky Spoločenstva v oblasti platobnej bilancie, medzinárodného obchodu so službami a priamych zahraničných investícií Spoločenstva.
            
         
               (2)
            
            
               V súlade s článkom 4 ods. 3 nariadenia (ES) č. 184/2005 je potrebné určiť spoločné normy kvality, ako aj obsah a periodicitu správ o kvalite.
            
         
               (3)
            
            
               Opatrenia stanovené v tomto nariadení sú v súlade so stanoviskom Výboru pre platobnú bilanciu, ktorý bol zriadený nariadením (ES) č. 184/2005,
            
         PRIJALA TOTO NARIADENIE:
   Článok 1
   Členské štáty predložia každý rok správu o kvalite vypracovanú v súlade s pravidlami stanovenými v prílohe.
   Článok 2
   Členské štáty predložia svoje správy o kvalite do 30. novembra každého roku.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. októbra 2008
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. EÚ L 35, 8.2.2005, s. 23.
   
      PRÍLOHA
      1.   Úvod
      Správa o kvalite obsahuje kvantitatívne aj kvalitatívne ukazovatele kvality. Komisia (Eurostat) poskytne výsledky kvantitatívnych ukazovateľov za každý členský štát vypočítané na základe poskytnutých údajov. Členské štáty podajú výklad a pripomienky na základe svojej metodiky zberu.
      2.   Harmonogram
      
                  —
               
               
                  Komisia (Eurostat) zašle členským štátom do konca októbra každého roku návrh dokumentov pre správy o kvalite, v ktorých bude čiastočne dopredu vyplnená väčšina kvantitatívnych ukazovateľov, a ďalšie informácie dostupné Komisii (Eurostatu).
               
            
                  —
               
               
                  Členské štáty dodajú do 30. novembra každého roku Komisii (Eurostatu) hotové správy o kvalite.
               
            3.   Kritériá kvality
      Za relevantné boli určené tieto kritériá kvality: včasnosť a pokrytie údajov, metodická spoľahlivosť, stabilita, hodnovernosť, konzistentnosť a presnosť. Položka „presnosť“ bude napriek tomu, že má koncepčný význam, spracovaná samostatne ako vedľajšia položka, keďže sa vzťahuje na kvalitu na strane vstupu.
      3.1.   Včasnosť a pokrytie údajov odovzdaných Komisii (Eurostatu)
      Táto položka sa týka dodržania lehôt na prenos údajov, ako aj dostupnosti údajov podľa referenčných období a podľa geografických členení, členení podľa položiek a členení podľa činnosti.
      3.2.   Metodická spoľahlivosť
      Metodická spoľahlivosť sa týka súladu s medzinárodne prijatými normami, usmerneniami a osvedčenými postupmi.
      Táto položka bude zahŕňať obmedzený počet otázok v oblasti metodiky, ktoré budú každý rok iné a budú zamerané na súlad s medzinárodne prijatými normami. Členské štáty okrem toho opíšu hlavné metodické zmeny, ktoré sa uskutočnili počas referenčného obdobia, ako aj ich vplyv na kvalitu údajov.
      3.3.   Stabilita
      Stabilita sa týka stupňa zhody medzi počiatočnou odhadovanou hodnotou a konečnou hodnotou.
      To zahŕňa skúmanie rozsahu revízií, ich smeru a súladu medzi trendmi odvodenými z počiatočných a konečných odhadov.
      3.4.   Hodnovernosť
      Hodnovernosť sa týka absencie nevysvetlených zmien.
      Členské štáty vyhodnotia svoje postupy vnútornej kontroly (silné a slabé stránky) a opíšu ďalšie plány na ich zlepšenie.
      3.5.   Konzistentnosť
      Konzistentnosť analyzuje súlad v rámci dodaného súboru údajov (vnútorná konzistentnosť) a súlad s ostatnými relevantnými súbormi údajov podobného charakteru (vonkajšia konzistentnosť).
      3.6.   Presnosť
      Presnosť sa týka stupňa zhody medzi (konečným) odhadom a skutočnou hodnotou štatistického súboru.
      Bude obsahovať opisnú analýzu hlavných požiadaviek na zlepšenie pokrytia údajov založenej na súbore parametrov. Toto kritérium sa bude považovať za dodatočnú položku kvality a nezohľadní sa v celkovom hodnotení kvality.